CELEX: 62014CA0586
Language: hu
Date: 2016-06-09 00:00:00
Title: C-586/14. sz. ügy: A Bíróság (kilencedik tanács) 2016. június 9-i ítélete (a Curtea de Apel Cluj [Románia] előzetes döntéshozatal iránti kérelme) – Vasile Budișan kontra Administrația Județeană a Finanțelor Publice Cluj (Előzetes döntéshozatal — Belső adók — EUMSZ 110. cikk — Valamely tagállam által az első nyilvántartásba vételkor vagy a tulajdonjog első átíratásakor beszedett gépjárműadó — A más tagállamokból származó használt gépjárművek és a nemzeti piacon rendelkezésre álló hasonló gépjárművek közötti adósemlegesség)

16.8.2016   
            
            
               HU
            
            
               Az Európai Unió Hivatalos Lapja
            
            
               C 296/10
            
         A Bíróság (kilencedik tanács) 2016. június 9-i ítélete (a Curtea de Apel Cluj [Románia] előzetes döntéshozatal iránti kérelme) – Vasile Budișan kontra Administrația Județeană a Finanțelor Publice Cluj
   (C-586/14. sz. ügy) (1)
   
   ((Előzetes döntéshozatal - Belső adók - EUMSZ 110. cikk - Valamely tagállam által az első nyilvántartásba vételkor vagy a tulajdonjog első átíratásakor beszedett gépjárműadó - A más tagállamokból származó használt gépjárművek és a nemzeti piacon rendelkezésre álló hasonló gépjárművek közötti adósemlegesség))
   (2016/C 296/13)
   Az eljárás nyelve: román
   
      A kérdést előterjesztő bíróság
   
   Curtea de Apel Cluj
   
      Az alapeljárás felei
   
   
      Felperes: Vasile Budișan
   
      Alperes: Administrația Județeană a Finanțelor Publice Cluj
   
      Rendelkező rész
   
   Az EUMSZ 110. cikket úgy kell értelmezni, hogy:
   
               —
            
            
               azzal nem ellentétes, ha valamely tagállam olyan gépjárműadót vezet be, amely a behozott használt járművek e tagállamban történő első nyilvántartásba vételét és az említett tagállamban már nyilvántartásba vett járművek tulajdonjogának ugyanezen államban történő első átírását terheli;
            
         
               —
            
            
               azzal ellentétes, ha e tagállam mentesíti ezen adó alól a már nyilvántartásba vett olyan járműveket, amelyek vonatkozásában megfizették és nem térítették vissza a korábban hatályos, az unós joggal összeegyeztethetetlennek ítélt adót.
            
         
      (1)  HL C 107., 2015.3.30.